#### Likumprojekts

#### Grozījumi likumā "Par valsts sociālo apdrošināšanu"

Izdarīt likumā "Par valsts sociālo apdrošināšanu" (Latvijas Republikas Saeimas un Ministru Kabineta Ziņotājs, 1997, 22. nr.; 1998, 15. nr.; 1999, 24. nr.; 2001, 15., 17. nr.; 2002, 14. nr.; 2003, 9. nr.; 2004, 5. nr.; 2005, 8., 24. nr.; 2006, 14. nr.; 2007, 3., 12., 24. nr.; 2008, 15. nr.; 2009, 3., 15. nr.; Latvijas Vēstnesis, 2009, 100., 199., 200. nr.; 2010, 94., 131., 205. nr.; 2011, 117., 202. nr.; 2013, 6., 232. nr.; 2014, 63., 257. nr.; 2015, 60., 248. nr.; 2016, 197., 241., 255. nr.; 2017, 156.nr.) šādus grozījumus:

1. 5.pantā:

papildināt pirmo daļu pēc vārdiem "personas, kuras saņem atlīdzību par adoptējamā bērna aprūpi" ar vārdiem "personas, kuras saņem atlīdzību par audžuģimenes pienākumu pildīšanu";

papildināt sesto daļu ar otro teikumu šādā redakcijā:

„Mikrouzņēmuma darbinieki nav pakļauti veselības apdrošināšanai.”

2.  6. pantā:

papildināt ceturto daļu ar 12. punktu šādā redakcijā:

„12) personas, kuras saņem atlīdzību par audžuģimenes pienākumu pildīšanu”;

papildināt piekto daļu ar 8. punktu šādā redakcijā:

„8) personas, kuras saņem atlīdzību par audžuģimenes pienākumu pildīšanu”;

papildināt 5.¹ daļu ar 5. punktu šādā redakcijā:

„5) saņem atlīdzību par audžuģimenes pienākumu pildīšanu”.

3. Papildināt likuma 14. pantu ar divdesmito daļu šādā redakcijā:

„(20) Šā panta otrajā daļā minētais pašnodarbinātā ienākums ir ienākums no saimnieciskās darbības, kas aprēķināts saskaņā ar likumu „Par iedzīvotāju ienākuma nodokli”, nepiemērojot likuma “Par iedzīvotāju ienākuma nodokli” 11.panta 3.1daļā un 11.1panta 61.daļā noteikto saimnieciskās darbības izdevumu atskaitīšanas ierobežojumu.”

4. 19.pantā:

aizstāt pirmās daļas 1. punktā skaitļus un vārdus „9. un 11. punktā” ar skaitļiem un vārdiem „9., 11. un 12.punktā”;

aizstāt pirmās daļas 2. punktā skaitļus un vārdus „5. un 7. punktā” ar skaitļiem un vārdiem „5., 7. un 8.punktā”;

aizstāt pirmās daļas 7. punktā skaitļus un vārdus „3. un 4. punktā” ar skaitļiem un vārdiem „3., 4. un 5. punktā”.

5. Aizstāt 21.4 panta sestajā daļā vārdus „pēc pieprasījuma saņemšanas” ar vārdiem „pirms obligāto iemaksu nodošanas”.

6. Papildināt 23.¹ pantu ar ceturto, piekto un sesto daļu šādā redakcijā:

„(4) Autoratlīdzības saņēmējs, kurš ir reģistrēts un sociāli apdrošināts kā darba ņēmējs un par kuru obligātās iemaksas mēnesī pie viena vai vairākiem darba devējiem tiek veiktas no iemaksu objekta, kas sasniedz vai pārsniedz Ministru kabineta noteiktās minimālās mēneša darba algas apmēru, nereģistrējas un neveic iemaksas no autoratlīdzības kā pašnodarbinātais.

(5) Šā panta ceturtās daļas nosacījumu par obligātajām iemaksām no minimālās darba algas nepiemēro proporcionāli par tām taksācijas gada kalendāra dienām, kurās autoratlīdzības saņēmējs atrodas bērna kopšanas atvaļinājumā, kurās darba ņēmējam (bērna tēvam) ir piešķirts atvaļinājums sakarā ar bērna piedzimšanu, kurās darba ņēmējs atrodas atvaļinājumā bez darba algas saglabāšanas, kas piešķirts darba ņēmējam, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots aprūpējamais bērns, kā arī par pārejošas darbnespējas, grūtniecības un dzemdību atvaļinājuma kalendāra dienām, par kurām ir izsniegta darbnespējas lapa "B".

(6) Šā panta ceturtā daļa netiek piemērota autoratlīdzības saņēmējam, kurš ir mikrouzņēmuma darbinieks vai persona, kas likuma „Par iedzīvotāju ienākuma nodokli” izpratnē ir nodarbināta lauksaimniecības sezonas darbos un maksā sezonas laukstrādnieku ienākuma nodokli.”

7. Papildināt 27.¹ panta sesto daļu pēc vārdiem "ar personas nāvi" ar vārdiem "vai bezvēsts prombūtni".

8. Papildināt pārejas noteikumu 26. punktu pēc vārdiem „ieguvusi darba ņēmēja statusu” ar vārdiem iekavās „(normatīvajos aktos noteiktajā kartībā bijusi reģistrēta obligāto iemaksu (sociālā nodokļa) administrācijā)”.

Likums stājas spēkā 2018. gada 1. janvārī.

Iesniedzējs:

Labklājības ministrs Jānis Reirs

28.09.2017 13:46

556

Rucka 67021607

[Sandra.Rucka@lm.gov.lv](mailto:Sandra.Rucka@lm.gov.lv)